[bookmark: _Hlk148607450][bookmark: _Hlk172792512]2026 m. liepos mėn. Lietuvoje šviežiam vartojimui bulvių supirkta daugiau, o daržovių – mažiau

Bulvių, skirtų šviežias vartoti, iš Lietuvos augintojų didmeninės, mažmeninės prekybos ir kitose įmonėse 2026 m. liepos mėn., palyginti su 2025 m. atitinkamu laikotarpiu, supirkta 2,72 proc. daugiau, t. y. 4 829,662 t. Perdirbti skirtų bulvių supirkta 3,93 proc. daugiau – 210,756 t. 
Daržovių, skirtų vartoti šviežias, 2026 m. liepos  mėn., palyginti su 2025 m. liepos mėn., supirkta 3,29 proc. mažiau, t. y. 3 977,340 t. Krapų supirkimas sumažėjo 44,92 proc. (iki 7,938 t), pomidorų – 28,29 proc. (iki 469,897 t), cukinijų – 8,31 proc. (iki 84,935 t), baltagūžių kopūstų – 3,40 proc. (iki 936,451 t). Tačiau lapinių petražolių supirkimas padidėjo 2 kartus (iki 3,012 t), lapkotinių salierų – 67,63 proc. (iki 60,288 t), burokėlių – 35,00 proc. (iki 117,906 t), česnakų – 34,67 proc. (iki 5,399 t), salotų – 5,22 proc. (iki 265,928 t), svogūnų laiškų – 4,72 proc. (iki 35,380 t), agurkų – 0,53 proc. (iki 1 959,890 t). 
Baltųjų pievagrybių, skirtų vartoti šviežius, 2026 m. liepos mėn., palyginti su 2025 m. atitinkamu laikotarpiu, supirkta 9,57 proc. daugiau (159,502 t), rudųjų pievagrybių – 7,77 proc. daugiau (21,272 t). 
Braškių supirkimas šiemet padidėjo 61,51 proc.  (iki 186,027 t), aviečių – 14,26 proc. (iki 5,303 t). Prasidėjus šilauogių derliui, jų šiemet supirkta 35,65 proc. mažiau (8,285 t).
Perdirbimo įmonėse 2026 m. liepos mėn., palyginti su 2025 m. liepos mėn., daržovių supirkimas padidėjo 19,48 proc. (iki 920,700 t). Tai lėmė 19,00 proc. (iki 847,402 t) padidėjęs burokėlių supirkimas. Kitų daržovių supirkimas padidėjo 2 kartus (iki 43,881 t). Buvo supirkti nedideli kiekiai agurkų, morkų, svogūnų, salotų. Krapų buvo supirkta 3,66 proc. daugiau (19,753 t. Tik baltagūžių kopūstų supirkta 45,68 proc. mažiau (9,664 t).  
Juodųjų serbentų supirkimas perdirbimui šiemet padidėjo 86,64 proc. (iki 445,578 t), kitų uogų – 4,85 karto (iki 51,357 t). Uogų supirkimas šiemet gerokai didesnis, nes prieš metus jų derlių labai sumažino pavasarinės šalnos.

